Paali keelest libisesin kunagi  üle. Kui aga on vastavad häälikud olemas siis miks mitte uskuda. Ei pea ju ilmtingimata varasem või hilisem sõnakuju ainukasutatav olema. Ja ega siis sanskrit ole usutavam kui paali ise.  Minu Monier Monier-Williams märgib "duḥkha - raske, ebameeldiv" kohta et algselt olevat see olnud dus+kha ning praakritis olevat õige olnud duḥ+stha.  Aga üldiselt võib end sageli petta lasta sest ega iga inimene kuule ja väljenda tavatuid häälikuid sugugi ühtmoodi. Pane 10 juhuslikult valitud meest-naist nt  Urvaste või Kihnu murrakut üles kirjutama ja lase pärast kellegi teisel seda lugeda siis saaks nii jutustaja kui ka kuuljad parajalt naerda. Kuidagi leppida võib ehk vaid paari üleskirjutisega.  See on ka põhjuseks miks usaldati palju murdelugusid ühele teatud isikule (HKeem, MMust jt).  Mina pole hea kuulja. Võrolaste tavakõnet kuulates ma kaht õ-häälikut küll ei suuda eristada. Kui mulle need aga ette öelda et nüüd tuleb madalam ja siis kõrgem, suudan end ette valmistada ning kujutan vähemalt ette.